– Det er med stor sorg i hjertet at vi, de aller nærmeste pårørende til Ari Behn, i dag må meddele at han har tatt sitt eget liv. Vi ber om respekt for vårt privatliv i tiden fremover, sier manager Geir Håkonsund på vegne av familien.

Også kong Harald og dronning Sonja uttrykker stor sorg over at den tidligere svigersønnen har gått bort.

Stadig flere av Ari Behns venner uttrykker sin sorg over hans bortgang.

Jeg er i bunnløs sorg over å ha mistet min beste venn og blodsbror Ari Behn idag. Jeg er knust og ber om ro for å... Publisert av Per Heimly Onsdag 25. desember 2019

Trenger du hjelp? Mental helse har åpent i jula og kan nås hele døgnet på telefon: 116123. Også Kirkens SOS har åpent og kan nås på telefon 22 40 00 40.

Ari Behn er død, 47 år gammel. Her er noen øyeblikk fra hans liv. Du trenger javascript for å se video. Ari Behn er død, 47 år gammel. Her er noen øyeblikk fra hans liv.

Ari Behns forlegger i Kolon forlag, Bjørn Aagenæs sier til at han opplever det som sjokkerende, trist, tragisk og svært overraskende at Ari Behn nå er død.

– Jeg opplever det som svært sjokkerende, trist, rimelig tragisk og svært overraskende. Jeg har grått og jeg har informert forfatterne og Torleiv Grue, hans første forelegger. Det har vært et slags pågående krisemøte.

Aagenæs beskriver Behn som veldig intelligent og god til å se folk.

– Han var en veldig varm person som husket alle han hadde møtt. Han husket vårt første møte, lenge før jeg husket hvem han var. Han fikk alle til å føle seg vel og sett. Han var skarpsindig og veldig god på analyse og kommentarer på politikk, samfunn eller litteratur. Å diskutere med Ari var alltid veldig gøy, sier Aagenæs.

Ari Behns liv 30. september 1972 - 25. desember 2019 Ari Behn blir født Han ble født i Århus i Danmark og gitt navnet Ari Mikael Bjørshol. Foreldrene var steinerskolelærer Olav Bjørshol og rosenterapeut Marianne Solberg. Som 24-åring tok han i 1996 sin mormors opprinnelige etternavn, Behn.

Debuterer som forfatter Ari Behn debuterte som forfatter med novellesamlingen Trist som faen. VGs bokanmelder Tinic Talen gir boken terningkast seks og Behn tatoverer en terning på skulderen. Foto: NRK.

Forholdet blir kjent Forholdet mellom prinsesse Märtha Louise og Ari Behn ble kjent.

Forlover seg Forlovelsen mellom prinsesse Märtha Louise og Ari Behn blir annonsert. Foto: Lise Åserud / NTB scanpix

Bryllup Prinsesse Märtha Louise og Ari Behn giftet seg i Nidarosdomen i Trondheim 24. mai 2002. Foto: Heiko Junge / Heiko Junge

Første barn født Prinsesse Märtha Louise og Ari Behns første barn blir født. Hun får navnet Maud Angelica Behn. Her fra dåpen i Slottskapellet. Foto: Knut Falch / Knut Falch

Andre barn født Prinsesse Märtha Louise og Ari Behns andre barn blir født. Hun får navnet Leah Isadora Behn.

Lanserer porselen Magnor Glassverk lanserer serviset Peacock – påfugl på norsk - spesialdesignet av Ari Behn. Foto: Morten Holm / Morten Holm

Tredje barn født Prinsesse Märtha Louise og Ari Behns tredje barn blir født. Hun får navnet Emma Tallulah Behn.

Lanserer ny bok Ari Behn utkommer med ny bok, med tittelen Talent for lykke. Det dreier seg om en liten samling med korte fortellinger som blant annet omhandler død i forskjellige former, stivnet kjærlighet og ikke-kommunikasjon i relasjoner. Foto: Berit Roald / NTB scanpix

Viste frem malerier Ari Behn viste frem nye malerier da han åpnet en utstilling i Galleri Nygaten i Bergen sammen med Per Heimly og Unni Askeland. Foto: Marit Hommedal / Marit Hommedal

Gjest i bryllup Ari Behn var blant gjestene da svenske prinsesse Madeleine giftet seg med Chris O'Neill i Stockholm. Foto: Lise Åserud / Lise Åserud

Programleder på TV Ari Behn er programleder i det TV2-sendte programmet Allsang på Grensen i Halden. Foto: Stian Lysberg Solum / NTB scanpix

Skiller seg 5. august 2016 meldte Ari Behn og Märtha Louise at de skal skille seg.

Konferansier Ari Behn var konferansier under Kjendisgallaen 2016 på Chat Noir i Oslo. Foto: Jon Olav Nesvold / Jon Olav Nesvold

Ari Behn dør På kvelden 1. juledag blir det kjent at Ari Behn er død etter å ha tatt sitt eget liv. Vis mer

Gift med Märtha Louise

Ari Behn ble gift med prinsesse Märtha Louise i 2002. Paret har tre døtre sammen. I 2016 skilte paret seg.

Bryllupet til prinsesse Märtha Louise og Ari Behn i 2002. Foto: Nyhetsspiller

Ari Behn var sønn av steinerskolelærer Olav Bjørshol og rosenterapeut Marianne Solberg. Han er født Ari Bjørshol, men tok mormorens opprinnelige etternavn Behn i voksen alder. Han vokste opp i Moss der han gikk på Steinerskolen.

Sitt litterære gjennombrudd fikk han i 1999 med novellesamlingen «Trist som faen». Den fikk sitt første opplag utsolgt på under en uke, og ble senere solgt i over 100.000 eksemplarer.

Også hans neste samling med fortellinger, «Talent for lykke», ble godt mottatt blant kritikerne.

Til sammen har han skrevet tre romaner, tre novellesamlinger, ett skuespill og en sakprosa, «Fra hjerte til hjerte», som han laget sammen med prinsesse Märtha Louise.

– Ari er en veldig god forfatter og han skriver med stor presisjon og innlevelse om mennesker i akutte situasjoner. Det har han gjort siden han debuterte med «Trist som faen» i 1999. Det er et tap litterært, men først og fremst et menneskelig tap, sier Ari Behns forlegger.

Se hilsenene på Slottsplassen. Du trenger javascript for å se video. Se hilsenene på Slottsplassen.

Flere kunstprosjekter

I sin seneste bok, «Inferno», som ble utgitt i fjor, tok Ari Behn et kraftig oppgjør med seg selv. Behn fortalte at boken på brutalt vis skildrer hvordan han har hatt det på innsiden den siste tiden.

Les mer om boka Inferno her: – Det er helvete på jord rett og slett

I tillegg til sitt forfatterskap har Behn også hatt andre kunstneriske og kreative prosjekter. Sammen med Baron von Bulldog lanserte han en smokingkolleksjon i 2004. I 2007 lanserte han vinglass og serviset «Peacock» for Magnor Glassverk.

Behn har også markert seg som kunstner, og senest i høst hadde han utstilling sammen med Mikael Persbrandt.